Lëscht vun de lëtzebuergesche Filmer déi fir eng Oscar-Nominatioun virgeschloe waren

Dësen Artikel gëtt eng Iwwersiicht iwwer all lëtzebuergesch Filmer déi fir en Oscar virgeschloe waren.

Am 21. Joerhonnert goufen eng ganz Rei lëtzebuergesch Filmer als Bäiträg fir de renomméierten US-amerikanesche Filmpräis Academy Award agereecht, besser bekannt als "Oscar". Dëst si souwuel den national Bäitrag an der Kategorie "Beschten internationale Film" (Academy Award for Best International Feature Film), déi virun 2020 "Beschte friemsproochege Film" (Best Foreign Language Film) geheescht huet, wéi och Lëtzebuerger Filmer a Koproduktioune mat anere Länner an anere Kategorien.

Bis ewell gouf just ee lëtzebuergesche Film mat engem Oscar ausgezeechent. Dat ass de lëtzebuergesch-franséischen animéierte Kuerzfilm Mr Hublot am Joer 2014.

 Eligibilitéit an Auswiel 
All Land kann e Film an der Kategorie "Beschten Internationale Film" bei der amerikanescher Filmakademie, déi den Oscar organiséiert, areechen. Dofir muss de Film eng Minimulängt vu 40 Minutten hunn, baussent den USA produzéiert gi sinn a mindestens 50% vum Dialog muss an enger Sprooch sinn, déi net Englesch ass. Dowéinst ass et och obligatoresch, Ënnertitelle beim Areeche vum Film matzeliwweren. Och Animatiounsfilmer an Documentaire sinn zougelooss. De Film muss mindestens siwe konsekutiv Deeg an engem komerzielle Kino gelaf sinn. Donieft gëtt et och ganz spezifesch Krittäre fir d'Film- an d'Audioformat. Schlussendlech muss d'Land, dat de Film areecht, bestätegen, datt d'kreativ Kontrol ("creative control") iwwer de Film gréisstendeels bei engem Bierger oder engem Resident vum Land loung.oscars.org: Rules & Eligibility - 94th Oscar Rules - International Feature Film - Additional Resources (ondatéiert, gekuckt den 23. Dezember 2021)

Déi Lëtzebuerger Film-Propose gëtt vun enger Jury entscheet. An där Jury sëtze Vertrieder vun de lëtzebuergesche Verbänn vun der audiovisueller Produktioun, de Regisseuren an den Zeenaristen, den audiovisuellen Techniker, de Schauspiller, dem Filmfong, dem CNA an der Stater Cinemathéik.Luxembourg has Oscar hopes for Justine (27. September 2006)"Doudege Wénkel" défendra les couleurs luxembourgeoises dans la course aux Oscars! (30. August 2013)rtl.lu: "La Supplication" vertrëtt Lëtzebuerg bei den Oscaren (11. September 2016)cineuropa.org: Luxembourg sends Voices from Chernobyl to the Oscars (12. September 2016)

 Lëtzebuergesch Propositiounen an der Kategorie "Beschten Internationale Film" 

Zesumme mat der demokratescher Republik Kongo, Südafrika an der Ukraine war Lëtzebuerg 1997 eent vu véier Länner, dat fir d'éischt Kéier e Film an der Kategorie "Beschte friemsproochege Film" agereecht huet.oscars.org: 44 Countries Hoping for Oscar Nominations  (24. November 1997; archivéiert) Et war de franséischsproochege Film Elles. 44 aner Länner haten e Film agereecht, an d'Lëtzebuerger Film gouf net nominéiert.

Zënterhier huet Lëtzebuerg reegelméisseg, mä net all Joer e Film agereecht. 2010, 2011 an 2012 ass de lëtzebuergeschen Auswiecomtié all Joer zesummekomm, mee huet bekannt ginn, datt wéinst engem Manktem u gëeegnete Kandidate kee Film géif ageschéckt ginn.variety.com: Luxembourg sits out Oscar foreign language race vum Ian Mundell (20. Setpember 2012)

Et gouf nach kee Film nominéiert.

De Film Your Name Is Justine aus dem Joer 2006 gouf vun der amerikanescher Filmakademie, déi den Oscar organiséiert, disqualifizéiert. D'Akademie hat zwar kuerz virdrun de Krittär, datt de Film an der Landessprooch misst sinn, ofgeschaaftrediff.com: Water is Canada's Oscar entry (22. September 2006), mä de Film gouf verworf well e Land fir seng Propositioun misst beweise kënnen, datt "kreatiivt Talent vum Land d'kënschtleresch Kontrol iwwert de Film" hat, an dat wier net de Fall gewiescht. Den Joy Hoffmann, deemolege President vum Selectiounscomité, huet seng Enttäuschung iwwer déi Entscheedung ausgedréckt a commentéiert, datt de Comité sech bewosst war, datt Your Name Is Justine e grenzwäertege Bäitrag wier, mä datt et de Film ouni Lëtzebuerg net géif gi. Lëtzebuerg hätt 75% vum Budget geliwwert.upi.com: Luxembourg 'disappointed' by Oscar snub (8. November 2006) De polnesch-, däitsch an engleschsproochege Film vum Regisseur Franco de Pena, deen am Venezuela gebuer ass an a Pole lieft, ass eng Koproduktioun tëscht der Lëtzebuerger Produktiounsfirma Hemisphere Films an dem polneschen Opus Film. E spillt zu Berlin a gouf gréisstendeels zu Lëtzebuerg gedréint.variety.com: Lux out of ‘Name’ game (8. November 2006)

+ Proposen an der Kategorie "Beschten Internationale Film" Joer Film Regisseur/in Sprooch Resultat Quell 1997(70.) Elles Luis Galvao Teles Franséisch, Portugiesesch  net nominéiert  1998(71.) Back in Trouble Andy Bausch Lëtzebuergesch, Däitsch net nominéiertoscars.org: 45 Countries Submit Films for Oscar® Consideration (19. November 1998; archivéiert) 1999(72.) - - - - - 2000(73.) - - - - - 2001(74.) - - - - - 2002(75.) Petites misères Philippe Boon a Laurent Brandenbourger Franséisch net nominéiertpaperjam.lu: Le film "Petites Misères" aux Oscars (12. November 2002) 2003(76.) J'ai toujours voulu être une sainte Geneviève Mersch Franséisch net nominéiertculture.luxembourg.public.lu: Arts et culture au Luxembourg. Une culture riche en diversité. Le cinéma (gekuckt de 25. November 2021) 2004(77.) - - - - -2005(78.) Le Roman de Renart Thierry Schiel Franséisch net nominéiertoscars.org: 58 Countries Vying for 2005 Foreign Language Film Oscar® (25. Oktober 2005; archivéiert) 2006(79.) Your Name Is Justine Franco de Pena Polnesch, Englesch, Däitsch disqualifizéiert oscars.org: 61 Countries Seeking Foreign Language Film Oscar® (19. Oktober 2006; archivéiert) 2007(80.) Perl oder Pica Pol Cruchten Lëtzebuergesch net nominéiertautomatentest.de: Kleine Geheimnisse (Perl oder Pica) (gekuckt de 25. November 2021) 2008(81.) Nuits d'Arabie Paul Kieffer Franséisch, Arabesch, Lëtzebuergesch net nominéiertawn.com: 67 Countries Vying for 2008 Foreign Language Film Oscar (17. Oktober 2018) 2009(82.) Réfractaire Nicolas Steil Franséisch net nominéiertgouvernement.lu: "Réfractaire" défendra les couleurs luxembourgeoises dans la course aux Oscars (23. September 2009) 2010(83.) - - - - - 2011(84.) - - - - - 2012(85.) - - - - - 2013(86.) Doudege Wénkel Christophe Wagner Lëtzebuergesch net nominéiert  2014(87.) Never Die Young Pol Cruchten Franséisch net nominéiertluxtimes.lu: Harrowing true story from Luxembourg is Oscar hopeful (28. August 2014) 2015(88.) Baby (a)lone Donato Rotunno Lëtzebuergesch net nominéiertcineuropa.org: Baby(A)lone is Luxembourg’s Oscars hopeful (24. August 2015) 2016(89.) Voices from Chernobyl Pol Cruchten Franséisch net nominéiert  2017(90.) Barrage Laura Schroeder Franséisch net nominéierteldo.lu: De Film "Barrage" geet fir Lëtzebuerg an d'Course (gekuckt de 25. November 2021)lequotidien.lu: Oscars 2018 : « Barrage » de Laura Schroeder, choisi pour représenter le Luxembourg (11. September 2017)wort.lu: «Barrage» choisi pour les Oscars (8. September 2017) 2018(91.) Gutland Govinda Van Maele Lëtzebuergesch, Däitsch net nominéiertcineuropa.org: Luxembourg pins its hopes on Gutland for the Oscars (10. September 2018) 2019(92.) Tel Aviv on Fire Sameh Zoabi Hebräesch, Arabesch net nominéierthollywoodreporter.com: Oscars: Luxembourg Selects ‘Tel Aviv on Fire’ for International Feature Film Category (24. September 2019) 2020(93.) Cuentos del río Julie Schroell Spuenesch net nominéiertgemengen.lu: « River Tales / Cuentos del rio » désigné pour représenter le Luxembourg dans la course aux Oscars 2021 (6. Oktober 2020) 2021(94.) Io sto bene Donato Rotunno Italieenesch, Franséiesch, Lëtzebuergesch net nominéiertgouvernement.lu: Le film "Io sto bene" de Donato Rotunno défendra les couleurs du Luxembourg dans la course aux Oscars 2022 (25. Oktober 2021) 2022(95.) Icare Carlo Vogele Franséisch net nominéiert  2023(96.) Läif a Séil Loïc Tanson Lëtzebuergesch net nominéiertOscars et Goyas 2024: "Läif a Séil" représentera le Luxembourg. Communiqué op gouvernement.lu (15.09.2023) 2024(97.) - - - - - 2025(98.) - - - - - 2026(99.) Hors d'haleine Eric Lamhène Franséisch, Lëtzebuergesch - Oscars 2026 : Breatjing Underwater (Hors d'haleine) représentera le  Luxemourg! filmfund.lu (nogekuckt: 15.10.2025).

 Koproduktiounen, déi vun anere Länner agereecht goufen 

Donieft gëtt et eng ganz Rei Filmer, déi vu lëtzebuergeschen Entreprise koproduzéiert goufen an déi vun anere Länner als deenen hir Propositioun agereecht goufen.

+ Lëtzebuerger Koproduktiounen, déi vun anere Länner an der Kategorie "Beschten Internationale Film" agereecht goufen Joer Film Areechungsland Sprooch Resultat Quell 2003(76.) De tweeling  Hollännesch net nominéierttrouw.nl: Oscar-nominatie voor 'De Tweeling (28. Januar 2004) 2010(83.) Illégal  Franséisch, Russesch net nominéiertcineuropa.org: Illegal sets sights on Oscar nomination (20. September 2010) 2010(83.) La petite chambre  Franséisch net nominéiertvariety.com: Belgium Sends ‘The Brand New Testament’ To Foreign-Language Oscar Race  (22. September 2015) 2015(88.) Le Tout Nouveau Testament  Franséisch net nominéiertcineuropa.org: Belgium Sends ‘The Brand New Testament’ To Foreign-Language Oscar Race (7. Januar 2011) 2020(93.) Deux  Franséisch net nominéiertslate.fr: On n'a pas assez parlé de «Deux», le représentant français aux Oscars 2021 vum Thomas Messias (26. Dezember 2020) 2020(93.) Colectiv  Rumänesch nominéiert rtl.lu: "Collective" and "Wolfwalkers", two Luxembourg co-productions, nominated for an Oscar (16. Mäerz 2021)

 Lëtzebuerger Filmer an anere Kategorien 
Mr Hublot vum Laurent Witz an Alexandre Espigares aus dem Joer 2013 gouf als bis ewell eenzeg lëtzebuergesch Produktioun mam Oscar präisgekréint, an dat an der Kategorie "Beschten animéierte Kuerzfilm" (Academy Award for Best Animated Short Film). En ass eng Koproduktioun tëscht dem Fransous Laurent Witz an dem Lëtzebuerger Alexandre Espigares.cineuropa.org: Mr Hublot earns Luxembourg its first Oscar (3. Mäerz 2014)

En Rei aner Filmer, bal alles Koproduktioune mat anere Länner, hunn et gepackt fir an anere Kategorien nominéiert ze ginn. Déi meescht dovu sinn Animatiounsfilmer.

+ Lëtzebuerger Koproduktiounen, déi an anere Kategorien agereecht goufen Joer Film Sprooch Produktiounslänner Kategorie Resultat Quell 2000(76.) Shadow of the Vampire Englesch Lëtzebuerg, USA, Groussbritannien Beschte Schauspiller an enger Nieweroll ("Academy Award for Best Supporting Actor") fir de Willem DafoeBeschte Maquillage ("Academy Award for Best Makeup and Hairstyling") fir d'Ann Buchanan an d'Amber Sibley nominéiertimdb.com: Shadow of the Vampire (2000) - Awards 2013(86.) Ernest et Célestine Franséisch Lëtzebuerg, Belsch, Frankräich Beschten animéierte Spillfilm ("Best Animated Feature") nominéiertrtbf.be: Oscars - "Ernest et Célestine" ne remporte pas l'Oscar du meilleur film d'animation (3. Mäerz 2014) 2013(86.) Mr Hublot ouni Dialog Lëtzebuerg, Frankräich Beschten animéierte Kuerzfilm ("Best Animated Short Film") gewonnen  2014(87.) Song of the Sea Englesch / Iresch / Franséisch (dräi Sproocheversiounen) Lëtzebuerg, Irland, Belsch, Dänemark, Frankräich Beschten animéierte Spillfilm ("Best Animated Feature Film") nominéiertwort.lu: «Song of the Sea» rentre bredouille des Oscars (23. Februar 201§5) 2017(90.) The Breadwinner  Englesch Lëtzebuerg, Kanada, Irland Beschten animéierte Spillfilm ("Best Animated Feature") nominéiert  2020(93.) Wolfwalkers Englesch Lëtzebuerg, Irland, Frankräich Beschten animéierte Spillfilm ("Best Animated Feature") nominéiert  2020(93.) Colectiv Rumänesch Lëtzebuerg, Rumänien Beschten Documentaire ("Best Documentary Feature") nominéiert  2023(96.) La valise rouge  Lëtzebuerg Beschte Fiktiouns-Kuerzfilm nominéiert

 Kuckt och 
 Filmindustrie zu Lëtzebuerg
 Lëtzebuerger Filmpräis

Kategorie:Oscar
Kategorie:Lëtzebuergesche Film